OpenLLM-France/wikimedia huggingface dataset:
# Monique Alexander

Monique Alexander (Vallejo, Califòrnia, 26 de maig de 1982) és una model i actriu de cinema pornogràfic estatunidenca.

## Biografia

Amb tot just 18 anys començà a treballar com stripper a Sacramento. Després d'això, va aparèixer en diverses revistes per a adults.
Va debutar en el cinema porno el 2001, signant un contracte per a Sin City que es perllongaria durant dos anys. En un primer moment es limità a realitzar escenes lèsbiques. A més de rodar cinema porno va aparèixer en un grapat de pel·lícules eròtiques produïdes per HBO i Cinemax com ara Hotel Erotica, The Sex Spa Sex House i Voyeur: Inside Out.
El 2004 es convertí en Xica Vivid al signar un contracte d'un any de durada amb aquesta companyia en el qual es va comprometre a rodar escenes heterosexuals. En Lexie and Monique Love Rocco rodà la primera d'elles.
A principis de 2006 la relació contractual entre Vivid i l'actriu va ser renovada, aquesta vegada per dos anys. En aquesta nova etapa realitzà la seua primera escena anal en Call Girl Confidential (2007) i la seua primera escena interracial amb Sr. Marcus.
El 2008, i després de diverses nominacions en altres edicions, rep 2 Premis AVN.

## Curiositats

* Va aparèixer en una pel·lícula convencional titulada Spider's Web amb Stephen Baldwin i Kari Wuhrer el 2002.
* Va fer un cameo en la tercera temporada de la sèrie Entourage de HBO.
* Fou convidada al programa de Fox News Channel, Red Eye w/ Greg Gutfeld per a discutir un estudi que troba que els programes d'educació sexual de "sols abstinència" per a l'adolescència no funcionen, mentre que la programació sobre educació del sexe segur és altament reeixida. En eixe programa també opinà sobre temes com l'abstinència sexual, el sexe segur, l'educació sexual o el significat de ser una xica Vivid. Dit programa se va emetre el 10 de novembre de 2007.

## Premis i nominacions

* 2008: Premi AVN a la Millor escena lèsbica per Sex & Violins
** Premi AVN a la Millor escena de grup per Debbie Does Dallas... Again
* 2009: Premi AVN a la millor escena en parella amb Mr. Marcus, per la pel·lícula Cry Wolf

## Referències

* ↑ Matt Peri. «Monique Alexander Interview» (en anglès). AdultDVDEmpire.com, 28-04-2002.
* 1 2 «Vivid Signs Monique Alexander to Exclusive Deal (en valencià "Vivid Signa amb Monique Alexander un Contracte Exclusiu")» (en anglès). AVN, 30-11-2004.
* ↑ Voyeur: Inside Out a Internet Movie Database (anglès)
* ↑ «Monique Alexander Believes in Hands-On Sex Education (en valencià "Monique Alexander creu en el treball directe de l'educació sexual")» (en anglès). adultfilmdatabase.com, 11-11-2007.
* 1 2 «2008 AVN Award Winners Announced». Arxivat de l'original el 2008-04-04. [Consulta: 14 gener 2008].
* ↑ «2009 AVN Award-Winners Announced» (en anglès). AVN, 10 de gener de 2009. [Consulta: 11 gener 2009].

## Enllaços externs

* Monique Alexander a Adult Web Movie Database (anglès)
* Monique Alexander a PornstarGlobal (anglès)
# Movi de Sarrià

El Movi de Sarrià es un esplai situat a Sarrià creat l'any 1963 a la parròquia de Sant Vicenç de Sarrià, que acull a nens de 6 fins a 17 anys. L'any 2005-2006, any que comença formar part d'Esplac (agrupació d'esplais catalans), l'Ajuntament de Barcelona proposa a l'entitat participar en la recuperació de l'antiga escola Orlandai com a centre cívic i s'hi reallotja.

## Referències

* 1 2 B., L. «Un 'esplai' muy familiar» (en castellà). El Periódico, 08-10-2013. [Consulta: 5 novembre 2019].

## Enllaços externs

* Movi de Sarrià - Lloc web oficial
# Moxostoma robustum

Moxostoma robustum és una espècie de peix de la família dels catostòmids i de l'ordre dels cipriniformes.

## Morfologia

Pot assolir 42 cm de longitud total.

## Reproducció

Té lloc durant els mesos d'abril, maig i juny, quan la temperatura de l'aigua assoleix els 21-23 °C (tot i que pot fer-ho igualment entre els 18 i 25). Els ous són enterrats en la grava del substrat aquàtic i les larves hi romanen fins que absorbeixen el sac vitel·lí i poden nedar.

## Alimentació

Els adults del riu Oconee es nodreixen bàsicament de bivalves (com ara, Corbicula) gràcies a les seues fortes dents, encara que també mengen insectes aquàtics.

## Hàbitat i distribució geogràfica

És un peix d'aigua dolça, demersal i de clima temperat (40°N - 34°N), el qual es troba als Estats Units: les conques fluvials atlàntiques des dels rius Pee Dee (Virgínia) i Cape Fear (Carolina del Nord) fins a la conca del riu Oconee (Geòrgia), incloent-hi Carolina del Sud.

## Estat de conservació

Les seues principals amenaces són la sobrepesca, la introducció d'espècies exòtiques depredadores (com ara, el peix gat de cap pla -Pylodictis olivaris- i Ictalurus furcatus) i la pèrdua i degradació del seu hàbitat a causa de les activitats agrícoles i la construcció de preses en gairebé tots els rius de la seua distribució geogràfica.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* 1 2 3 NatureServe (anglès)
* ↑ Stansbery, D. H., 1971. Rare and endangered freshwater mollusks in eastern United States. Proceedings of a symposium on rare and endangered mollusks (naiads) of the U. S. Jorgensen, S. E. and R. W. Sharp, editors, U. S. Bureau of Sport Fisheries and Wildlife, Region 3, U. S. Department of the Interior.
* ↑ Jenkins, R. E. i N. M. Burkhead, 1994. Freshwater fishes of Virginia. American Fisheries Society, Bethesda, Maryland. xxiii + 1079 pp.
* ↑ Menhinick, E. F., 1991. The freshwater fishes of North Carolina. North Carolina Wildlife Resources Commission. 227 pàgines.
* ↑ Jennings, C., B. J. Heff i J. Hilterman, 2000. Population dynamics of robust redhorse (Moxostoma robustum) in the Oconee River, Georgia. Report completed for the USGS Biological Resources Division. University of Georgia Research Work Order 52.
* ↑ GBIF (anglès)
* ↑ Dilts, E. W., 1999. Effects of fine sediment and gravel quality on survival to emergence of larval robust redhorse, Moxostoma robustum. Masters thesis. Universitat de Geòrgia.

## Enllaços externs

* Encyclopedia of Life (anglès)
* AQUATAB (txec)
* ION (anglès)
# Muixacre

«Muixacre» té aquests significats:
Topònim:
* El Muixacre, cim del massís o serra homònima, de 1.274 metres d'alçada.
* Massís del Muixacre, conjunt muntanyenc del municipi de Morella (els Ports, País Valencià).
* Dena del Muixacre, districte del terme municipal de Morella (els Ports, País Valencià).
# Museu d'Història d'Hamburg

El Museu d'Història d'Hamburg (Museum für Hamburgische Geschichte en alemany), també conegut com a hamburgmuseum, és un museu d'història situat a la ciutat d'Hamburg, al nord d'Alemanya. El museu va ser establert en la seva ubicació actual el 1922, tot i que la seva organització matriu es va iniciar el 1839. Es troba a prop del parc Planten un Blomen, al centre d'Hamburg.

## Història

La primera ubicació del museu fou l'escola Johanneum. Posteriorment Fritz Schumacher va dissenyar i construir l'actual edifici entre 1914 i 1922. El pati del museu va ser danyat pel gran incendi el 1942 i va ser restaurat el 1995. El 1989 es va construir una cúpula de vidre sobre el pati interior.
L'Observatori d'Hamburg (Hamburger Sternwarte) va ocupar algunes de les sales del Museu entre 1825 i 1912, abans de ser traslladat a Bergedorf. Ocupa una part de l'antiga muralla, una fortificació barroca construïda entre 1616 i 1625.
El museu va adoptar el nom d'hamburgmuseum i l'acrònim hm durant el 2006. Des de 2008, el museu compta amb un programa anomenat hm Freunde (Societat d'amics del museu de la història d'Hamburg).

## Interior i continguts

El museu té molts objectes preservats per la Societat d'Història d'Hamburg, fundada el 1839. El portal de Petri de l'església de Sant Petri, construïda el 1604, fou reconstruït en el pati del museu.

### Exposicions permanents

El museu té les següents exhibicions permanents:
* Hamburg en el segle XX
* Moments destacats de la història d'Hamburg
* L'Hamburg medieval
* Hamburg i les esglésies
* Hamburg en l'edat moderna primerenca
* Saló mercant barroc
* Vista de la ciutat i Constitució del segle XVII
* El començament de l'edat moderna
* L'incendi de 1842
* Emigració via Hamburg
* Comerç marítim
* Hamburg en el segle XXI
* Pont de navegació del vaixell de vapor Werner
* L'arribada dels primers jueus a Hamburg
* Il·lustració i emancipació
* Durant l'Imperi Alemany
* La República de Weimar
* Persecució i l'holocaust sota el règim nacionalsocialista
* Escoles jueves
* Jueus i negocis d'Hamburg
* Àrees residencials jueves i les seves condicions de vida
* La sinagoga

## Referències

* ↑ El museu Arxivat 2012-05-30 a Wayback Machine., Hamburgmuseum (anglès)
* ↑ Societat d'Amics del Museu d'Història d¡Hamburg, Arxivat 2012-02-16 a Wayback Machine., hamburgmuseum (anglès)

## Bibliografia

* Horbas, Claudia. Es brannte an allen Ecken und Enden zugleich – Hamburg 1842 Zur Ausstellung im Museum für Hamburgische Geschichte, Nov. 2002 bis Febr. 2003 (en alemany). Heide: Boyens, 2002. ISBN 9783804211148.

## Enllaços externs

* Hamburgmuseum Portal Arxivat 2012-02-16 a Wayback Machine. (alemany) (anglès)
* Verein der Freunde des Museums für Hamburgische Geschichte e.V. Arxivat 2013-01-13 a Wayback Machine. (alemany)
* Stiftung Historische Museen Hamburg Arxivat 2013-04-17 a Wayback Machine. (alemany)
# Museu d'Història Natural de les Seychelles

El Museu d'Història Natural de les Seychelles és un museu d'història natural de les Seychelles.
El museu està situat a prop de l'oficina principal de correus de la capital de les Seychelles, la ciutat de Victòria de l'Illa de Mahé. Hi ha seccions de botànica, zoologia, geologia i antropologia.

## Referències

* ↑ «Museums in Seychelles». Africa.com. Arxivat de l'original el 10 d’agost 2014. [Consulta: 9 agost 2014].
* ↑ «Quirky museum reveals the Seychelles' rich history». The Guardian [Londres], 12-02-2010.
* ↑ ; Bonnelame, Betymie«Seychelles' history museum gets a facelift, to open end of 2017», 15-04-2017. [Consulta: 1r octubre 2017].
* ↑ «Seychelles Natural History Museum». TripAdvisor. [Consulta: 9 agost 2014].
# Museu d'Història Natural de Zimbàbue

El Museu d'Història Natural de Zimbàbue és un museu d'història natural de Bulawayo, Zimbàbue, a l'avinguda Leopold Takawira. Obert oficialment el 1964, el museu conté exposicions per il·lustrar la història del país, la riquesa mineral i la fauna, incloent el segon elefant muntat més gran del món.

## Referències

* ↑ «Matobo National Park: History And Nature In Harmony». Nomad Tours. Arxivat de l'original el 2011-07-23. [Consulta: 25 octubre 2009].
* ↑ Surveyor General of Zimbabwe. Street Map of Bulawayo [mapa].
* ↑ «City of Kings». Ministry of Environment and Tourism, Zimbabwe. Arxivat de l'original el 2 de març 2012. [Consulta: 11 gener 2010].
# Mono

«Mono» té aquests significats:
* Mono o monachi, tribu índia del grup uto-asteca
* Mono o so monoaural
* Mono (llengua), llengua ameríndia del grup de les llengües numic de la família lingüística uto-asteca
* Llac Mono, llac salat al Comtat de Mono a Califòrnia, Estats Units
* Projecte Mono, és el nom d'un projecte de programari de codi obert compatible amb .NET.
* Mono, grup japonès de post-rock.
Viccionari
# Motoki Funahashi

Motoki Funahashi (舩橋求己, Funahashi Motoki) fou un polític i buròcrata japonés. Va exercir com a 22é alcalde de Kyoto des de l'any 1971 fins al 1981. També durant el seu mandat com a alcalde, Funahashi va exercir com a vicepresident de l'Associació Nacional d'Alcaldes Reformistes, formada per polítics pròxims al Partit Socialista del Japó (PSJ) i al Partit Comunista del Japó (PCJ).
Motoki Funahashi va nàixer un 14 d'agost de 1911 a la ciutat d'Okayama, capital de la prefectura homònima. Tot i estudiar l'ensenyament bàsic a la seua terra natal, Funahashi es va diplomar a la Facultat d'Economia de la Universitat Imperial de Kyoto, començant a treballar per a l'ajuntament de Tòquio després. Durant el seu període de formació va treballar al Departament de Transport Municipal de Kyoto i conduint un tramvia. Després d'això, Funahashi va passar per diversos departaments del govern municipal de Kyoto. L'any 1971 es presentà a les eleccions a l'alcaldida de Kyoto de 1971 amb el suport del PSJ i el PCJ, derrotant el candidat del centre-dreta i antic representant del Partit Democràtic Socialista (PDS), Eiichi Nagasue.
Després del triomf de Funahashi als comicis, el mateix governador prefectural, el també esquerrà Torazō Ninagawa va donar la benvinguda a la "cooperació entre el govern prefectural i el municipal". No obstant això, la coalició entre el PSJ i el PCJ es va trencar cap a les eleccions de 1975 i el conservador Partit Liberal Democràtic (PLD) també donà el seu suport a Funahashi. A les eleccions a l'alcaldia de Kyoto de 1979, el Nou Club Liberal (NCL) s'afegí al grup de partits que recolzaven la candidatura de Funahashi a l'alcaldia.
El maig de 1981 va patir un accident degut a una hemorràgia subaracnoidal, presentant la seua renúncia al càrrec d'alcalde el juliol del mateix any. Funahashi va morir el 4 de febrer de 1984 amb 72 anys degut a una pneumonia a l'Hospital municipal de Kyoto, al districte de Nakagyō.

## Referències

* ↑ https://www.city.kyoto.lg.jp/sogo/page/0000033357.html
* ↑ https://kotobank.jp/word/%E8%88%B9%E6%A9%8B%20%E6%B1%82%E5%B7%B1-1654257
# Municipi de Frederikshavn

El municipi de Frederikshavn és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Skagen i Sæby amb el de Frederikshavn. El municipi és situat al nord de la península de Jutlàndia, a la Regió de Nordjylland, abasta una superfície de 642 km².
Les Hirsholmene són un grup de petites illes situades a l'estret del Kattegat, al nord-est de la ciutat de la ciutat de Frederikshavn, Hirsholm, Græsholm, Lilleholm, Tyvholm, Kølpen i Deget que formen part del municipi.
La ciutat més important i capital del municipi és Frederikshavn (23.511 habitants el 2009). Altres ciutats són:
* Skagen
* Sæby
Altres poblacions del municipi:
* Ålbæk
* Brønden
* Dybvad
* Elling
* Gærum
* Haldbjerg
* Hørby
* Hulsig
* Jerup
* Kvissel
* Lyngså
* Østervrå
* Præstbro
* Ravnshøj
* Strandby
* Thorshøj
* Understed
* Voerså
* Volstrup

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 10996 | 35,2 |
| Det Radikale Venstre | 208 | 0,7 |
| Det Konservative Folkeparti | 2481 | 7,9 |
| Socialistisk Folkeparti | 4969 | 15,9 |
| Frederikshavnerlisten | 83 | 0,3 |
| Dansk Folkeparti | 2640 | 8,4 |
| Kommunelisten | 270 | 0,9 |
| Venstre | 9604 | 30,7 |

### Alcaldes

| Alcalde | Període | Partit |
| Erik Sørensen | 1-1-2007 a 31-12-2009 | Socialdemokratiet |
| Lars Møller | 1-1-2010 a 31-12-2013 | Venstre |

## Referències

* ↑ (danès) Resultats de les eleccions municipals al municipi de Frederikshavn
# Llinatge dels Latas

El Llinatge dels Latas és una històrica família noble infanzona d'origen aragonès. Les primeres referències que apareixen documentades són amb les formes Latas i Latas. Procedeixen les famílies d'aquest cognom de les muntanyes del primitiu Regne d'Aragó en la qual és la meitat nord de l'actual província de Huesca. Destaquen del llinatge membres com el Mestre Joan de Latas o Fra Blas de Latas.

## Referències

* ↑ Cárdenas y Vicent, Vicente. Repertorio de Blasones de la Comunidad Hispánica (en castellá). Ediciones Hidalguía. Madrid: Heraldry, 1987.

## Bibliografia

* Procesos de Infanzonía de la Real Audiencia de Aragón, que se conservan en el Archivo Histórico Provincial de Zaragoza. Ediciones Hidalguía. 2012
# Lliga sueca d'handbol masculina

La Elitserien és la màxima categoria de la Lliga sueca d'handbol, la qual es disputa des de la temporada 1931/32.

## Historial

* 1931-32 - Flottans IF Karlskrona
* 1932-33 - Redbergslids IK
* 1933-34 - Redbergslids IK
* 1934-35 - Majornas IK
* 1935-36 - SoIK Hellas
* 1936-37 - SoIK Hellas
* 1937-38 - Västerås IK
* 1938-39 - Uppsala Studenters IF
* 1939-40 - Majornas IK
* 1940-41 - IFK Kristianstad
* 1941-42 - Majornas IK
* 1942-43 - Majornas IK
* 1943-44 - Majornas IK
* 1944-45 - Majornas IK
* 1945-46 - Majornas IK
* 1946-47 - Redbergslids IK
* 1947-48 - IFK Kristianstad
* 1948-49 - IFK Lidingö
* 1949-50 - IK Heim
* 1950-51 - AIK Handboll
* 1951-52 - IFK Kristianstad
* 1952-53 - IFK Kristianstad
* 1953-54 - Redbergslids IK
* 1954-55 - IK Heim
* 1955-56 - Örebro SK
* 1956-57 - Örebro SK
* 1957-58 - Redbergslids IK
* 1958-59 - IK Heim
* 1959-60 - IK Heim
* 1960-61 - Vikingarnas IF
* 1961-62 - IK Heim
* 1962-63 - Redbergslids IK
* 1963-64 - Redbergslids IK
* 1964-65 - Redbergslids IK
* 1965-66 - IS Göta
* 1966-67 - Vikingarnas IF
* 1967-68 - IF Saab
* 1968-69 - SoIK Hellas
* 1969-70 - SoIK Hellas
* 1970-71 - SoIK Hellas
* 1971-72 - SoIK Hellas
* 1972-73 - IF Saab
* 1973-74 - IF Saab
* 1974-75 - HK Drott Halmstad
* 1975-76 - Ystads IF
* 1976-77 - SoIK Hellas
* 1977-78 - HK Drott Halmstad
* 1978-79 - HK Drott Halmstad
* 1979-80 - LUGI HF
* 1980-81 - Vikingarnas IF
* 1981-82 - IK Heim
* 1982-83 - IK Heim
* 1983-84 - HK Drott Halmstad
* 1984-85 - Redbergslids IK
* 1985-86 - Redbergslids IK
* 1986-87 - Redbergslids IK
* 1987-88 - HK Drott Halmstad
* 1988-89 - Redbergslids IK
* 1989-90 - HK Drott Halmstad
* 1990-91 - HK Drott Halmstad
* 1991-92 - Ystads IF
* 1992-93 - Redbergslids IK
* 1993-94 - HK Drott Halmstad
* 1994-95 - Redbergslids IK
* 1995-96 - Redbergslids IK
* 1996-97 - Redbergslids IK
* 1997-98 - Redbergslids IK
* 1998-99 - HK Drott Halmstad
* 1999-00 - Redbergslids IK
* 2000-01 - Redbergslids IK
* 2001-02 - HK Drott Halmstad
* 2002-03 - Redbergslids IK
* 2003-04 - IK Sävehof
* 2004-05 - IK Sävehof
* 2005-06 - Hammarby IF
* 2006-07 - Hammarby IF
* 2007-08 - Hammarby IF
* 2008-09 - Alingsås HK
* 2009-10 - IK Sävehof
* 2010-11 - IK Sävehof
* 2011-12 - IK Sävehof
* 2012-13 - HK Drott
* 2013-14 - Alingsås HK
* 2014-15 - IFK Kristianstad
* 2015-16 - IFK Kristianstad
* 2016-17 - IFK Kristianstad
* 2017-18 - IFK Kristianstad
# Linda Christanell

Linda Christanell (Viena, 1939) és una artista austríaca, principalment coneguda com a cineasta d'avantguarda.

## Biografia

Durant els seus estudis va rebutjar la pintura clàssica que va canviar pel dibuix, una tècnica que aviat va ampliar amb treballs gràfics per capes; més endavant va treballar amb plexiglàs. Christanell realitzava sèries de fotografies de les seves obres, la qual cosa la va portar al cinema, mentre que col·locar objectes sobre el seu cos la va dur a l'art de la performance. Va començar a rodar amb super-8 i super-16 l'any 1975, i combinava les seves pròpies filmacions amb material trobat.
Per a la performance, sèrie fotogràfica i filmació Fingerfächer (Dit ventall, 1977), Christanell va desenvolupar un llenguatge corporal subtil, amb el muntatge de ventalls, fets de diversos materials, pel seu cos, com si fossin membres artificials. Algunes imatges mostraven fotos de l'artista combinades amb d'altres de la seva mare. L'obra es va representar per primera vegada a Bolonya, utilitzant miralls, ventalls i un petit escenari de fusta portàtil, que l'artista duia al damunt com si fos un «teatre de titelles», un muntatge que encara accentuava més l'artifici de la seva cara tota blanca. Els dits ventall negres es movien al ritme de la respiració de la intèrpret i, mentre s'anaven desplegant, revelaven subtils símbols de les forces ambivalents d'Eros.

## Referències

* 1 2 3 «FEMINISMES! | Exposicions». CCCB, 2019. [Consulta: 17 desembre 2019].
# Mont Root

El Mont Root, també anomenat Boundary Peak 165, és una muntanya que s'eleva fins als 3.928 msnm i forma part de la serralada Fairweather, una serralada secundària de les muntanyes Saint Elias, a la frontera entre l'estat d'Alaska, als Estats Units, i la província de la Colúmbia Britànica, al Canadà. El seu nom és en honor d'Elihu Root, un dels diplomàtics que va intervenir en la Disputa de la frontera d'Alaska entre els Estats Units i el Canadà. La glacera Margerie es troba en aquest cim.
La primera ascensió fou feta per Laurel Adkins, Thomas Distler, George Fisher i Walter Grove el 1977 per una ruta amb nombrosos trams d'escalada en gel.

## Referències

* 1 2 3 «Mount Root, British Columbia/Alaska». peakbagger.com [Consulta: 27 novembre 2014].
* 1 2
* ↑ «Mount Root». Geographic Names Information System, Servei Geològic dels Estats Units. [Consulta: 27 novembre 2014].
# Municipi de Kolding

El municipi de Kolding és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Lunderskov, Vamdrup, Christiansfeld (excepte les parròquies de Bjerning, Fjelstrup i Hjerndrup) i Kolding, a més de la parròquia de Vester Nebel de l'antic municipi d'Egtved. El municipi és situat al sud de la península de Jutlàndia, a la Regió de Syddanmark, abastant una superfície de 605 km². Forma part de la Regió metropolitana de l'est de Jutlàndia.
La ciutat més important i seu administrativa del municipi és Kolding (58.021 habitants a l'1 de gener de 2014), el fiord de Kolding uneix la ciutat a l'estret del Petit Belt. Altres poblacions del municipi són:
* Agtrup
* Almind
* Christiansfeld
* Harte
* Hejls
* Hjarup
* Jordrup
* Lunderskov
* Ødis-Bramdrup
* Ødis
* Sjølund
* Skanderup
* Skartved
* Sønder Bjert
* Sønder Stenderup
* Stepping
* Taps
* Vamdrup
* Vester Nebel
* Viuf

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8564 | 18,6 |
| Det Radikale Venstre | 1986 | 4,3 |
| Det Konservative Folkeparti | 4739 | 10,3 |
| Borgerlisten | 41 | 0,1 |
| Socialistisk Folkeparti | 7018 | 15,3 |
| Kristendemokraterne | 287 | 0,6 |
| Dansk Folkeparti | 7001 | 15,2 |
| Venstre | 15873 | 34,5 |
| Enhedslisten - De Rød-Grønne | 431 | 0,9 |

### Alcaldes

| Alcalde | Període | Partit |
| Per Bødker Andersen | 1-1-2007 a 31-12-2009 | Socialdemokratiet |
| Jørn Pedersen | 1-1-2010 a 31-12-2013 | Venstre |

## Referències

* ↑ Befolkningsforhold i Østjylland Arxivat 2011-07-19 a Wayback Machine., Planlægning over grundvand (Agència de planificació), Miljøministeriet (Ministeri de Medi ambient)
* ↑ (danès) Resultats eleccions municipals a Kolding